b'\n_START_ARTICLE_\nEugenija Bajoryt\xc4\x97\n_START_SECTION_\nBiografija\n_START_PARAGRAPH_\n1949\xe2\x80\x931960\xc2\xa0m. mok\xc4\x97si Skapi\xc5\xa1kio vidurin\xc4\x97je mokykloje. Dirbo Panev\xc4\x97\xc5\xbeio elektrotechnikos gamykloje, 1961\xc2\xa0m. lank\xc4\x97 Panev\xc4\x97\xc5\xbeio muzikos mokykl\xc4\x85. 1962\xe2\x80\x931965\xc2\xa0m. mok\xc4\x97si Vilniaus muzikos technikume. 1965\xe2\x80\x931970\xc2\xa0m. studijavo LSSR konservatorijos vokalo klas\xc4\x97je (vadovas Juozas Karosas). Nuo 1970\xc2\xa0m. LSSR filharmonijos solist\xc4\x97. _NEWLINE_I\xc5\xa1gars\xc4\x97jo vaidmenimis kine. B\xc5\xabdama dar studente, debiutavo i\xc5\xa1 karto dviejuose vaidmenyse (Martos ir Jan\xc4\x97s) Almanto Grikevi\xc4\x8diaus ir Algirdo Dausos filme \xe2\x80\x9eJausmai\xe2\x80\x9c (1968\xc2\xa0m.). \xc5\xa0ios juostos filmavimo metu aktor\xc4\x97 susipa\xc5\xbeino su savo b\xc5\xabsimu vyru, aktoriumi Regimantu Adomai\xc4\x8diu (g. 1937), su kuriuo po filmo 1968\xc2\xa0m. spalio 5 d. ir susituok\xc4\x97._NEWLINE_1969\xc2\xa0m. nusifilmavo dar viename A. Grikevi\xc4\x8diaus filme \xe2\x80\x9eAve vita!\xe2\x80\x9c. V\xc4\x97liau suvaidino keliuose filmuose tik epizodinius vaidmenis. Originalaus gro\xc5\xbeio aktor\xc4\x97 vaidmenyse \xc4\xafk\xc5\xabnijo naujo laikme\xc4\x8dio i\xc5\xa1\xc5\xa1\xc5\xabkius priiman\xc4\x8dias moteris, skleid\xc4\x97 am\xc5\xbeino moteri\xc5\xa1kumo paslapt\xc4\xaf ir rafinuot\xc4\x85 eroti\xc5\xa1kum\xc4\x85._NEWLINE_Trys s\xc5\xabn\xc5\xabs: Vytautas (g. 1972), Gediminas (g. 1977), Mindaugas (g. 1980). Palaidota Antakalnio kapin\xc4\x97se.'